《郊居纪实》
宋代·武衍

既安能适复何疑，小筑重营即旧规。
狡兔反为三窟累，鹪鹩终遂一枝期。
种成水际芙蓉径，凿得亭前菡萏池。
客有可人尊有酒，四时风月总相宜。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。